***BULETIN INFORMATIV***

# ***ZIUA UNIRII sărbătorită de pompierii dâmboviţeni***

La manifestările festive prilejuite de Ziua Unirii Principatelor Române ce se vor desfăşura în data de 24 ianuarie 2020, începând cu ora 11:00, în Piaţa „Mihai Viteazul” din Municipiul Târgovişte, Inspectoratul pentru Situaţii de Urgenţă “Basarab I” Dâmboviţa va fi reprezentat de ofiţeri din comanda unităţii şi un pluton de cadre care va participa la defilarea gărzii de onoare.

În fiecare an, pe 24 ianuarie, sărbătorim un mare eveniment al istoriei poporului român - Unirea Principatelor Române, eveniment cunoscut şi sub numele de Mica Unire.

Acum 161 de ani, pe 24 ianuarie 1859, sub conducerea domnitorului Alexandru Ioan Cuza, Moldova şi Ţara Românească s-au unit, fiind primul pas important spre realizarea dorinţei de veacuri a tuturor românilor - înfăptuirea statului național unitar român.

COMPARTIMENT

*INFORMARE ȘI RELAȚII PUBLICE*